open-index/open-wikipedia-markdown huggingface dataset:
Kunståret 1445

**Kunståret 1445** er en oversikt over hendelser, fødte og avdøde kunstnerpersonligheter i 1445.

## Hendelser

## Malerier
* 1441-1447: Fra Filippo Lippi maler *«[[Kroningen av jomfruen (Filippo Lippi)|Kroningen av jomfruen]]»* (Incoronazione Maringhi)
* 1440-1445: Fra Filippo Lippi maler *«[[Bebudelse med to knelende givere (Lippi)|Bebudelse med to knelende givere]]»* (Annunciazione con donatori)
* 1436-1449: Pisanello - *«[[Portrett av prinsesse (Pisanello)|Portrett av prinsesse]]»* (Ritratto di principessa estense)

## Fødsler
* Francesco Rosselli - italiensk miniatyrmaler, gravør av kart og trykk (død 1513)
* ca. 1445: Sandro Botticelli, italiensk kunstmaler av den florentinske skolen i den tidlige renessansen (Quattrocento) (død 1510)
* Ambrogio Foppa, italiensk gullsmed og billedhugger (død 1527)
* ca. 1445: Guido Mazzoni - italiensk billedhugger og kunstmaler (død 1518)
* ca. 1445: Luca Signorelli - italiensk renessansemaler, tegner som hadde en spesielt bruk av perspektiv (død 1523)
* 1445-1450: Veit Stoss – tysk gravør, kunstmaler ogbilledhugger innen seingotikken (død 1533) 
* ca. 1443: Piero del Pollaiolo – italiensk kunstmaler (død 1496)
* 1440-1445: Colijn de Coter - tidlig nederlandsk kunstmaler som hovedsakelig malte alterstykker (død 1522-1532)

## Dødsfall
* Henri Bellechose – kunstmaler fra de sørlige nederlandene (ukjent fødselsår)
* 1445-1455: Michelino Molinari da Besozzo - italiensk kunstmaler (født ca. 1385)
* 1445/1446: Konrad Witz – tysk kunstmaler, spesielt av altertavler (født 1400-1410)
Kunståret 1448

**Kunståret 1448** er en oversikt over hendelser, fødte og avdøde kunstnerpersonligheter i 1448.

## Hendelser

## Malerier
* 1436-1449: Pisanello - *«[[Portrett av prinsesse (Pisanello)|Portrett av prinsesse]]»* (Ritratto di principessa estense)
* ca. 1446-1452 -  Altertavlen *«[[Dommedag (van der Weyden)|Dommedag]]»* males trolig av Rogier van der Weyden

## Fødsler
* ca. 1448: Martin Schongauer - tysk gravør og kunstmaler (død 1491)
* ca. 1447: Giovanni Antonio Amadeo - italiensk billedhugger i den tidlige renessansen, arkitekt og ingeniør (død 1522)
* 1445-1450: Veit Stoss – tysk gravør, kunstmaler ogbilledhugger i seingotikken (død 1533) 

## Dødsfall
* ca. 1447: Masolino da Panicale - italiensk kunstmaler (født ca. 1383)
* 1445-1455: Michelino Molinari da Besozzo - italiensk kunstmaler (født ca. 1385)
Lønborg videregående skole

**Lønborg videregående skole** (tidligere *Bergen Hjelpepleierskole*) var en fylkeskommunal videregående skole i Ytre Sandviken i Bergenhus bydel i Bergen. Skolen fikk sitt nåværende navn og plassering i 1991 da den flyttet inn i det som tidligere var Lønborg barneskole.

Skolen tilbød program for helse- og sosialfag (barne- og ungdomsarbeiderfag og helsearbeiderfag) og påbygging til generell studiekompetanse. Skolen var også realkompetansesenter for helsearbeiderfaget med omfattende voksenopplæring i helse- og sosialfag i samarbeid med Bergen kommune og NAV.

I 2016 ble skolen innlemmet i Åsane videregående skole. Det ordinære videregående opplæringstilbudet på Lønborg ble da flyttet til Åsane, mens avdelingen på Lønborg fungerte som voksenopplæringssenter for helsefagene fram til ny Åsane videregående skole sto ferdig til skolestart høsten 2020

## Referanser


## Eksterne lenker
* Hjemmeside
* Bergen byleksikon på nett, om Lønborg videregående skole
Kanal 1 Nesodden

**Kanal 1 Nesodden** er en lokalradio for Nesodden som sender hele døgnet via nettradio. Radiostasjonens korrekte navn er **Østlandets Kanal 1**. Radiokanalen ble etablert i 1998. Stasjonen sendte på fm 100,6 daglig i perioden 5.oktober 1998 til 17. mars 2013 og kunne tas inn via fm 100,6 i Oslo-området. Stasjonen har hovedstudio på Hellvik på Nesodden.

Ansvarlig redaktør er .

Stasjonen har hovedsakelig en lokal og variert profil hvor programlederen står i fokus og selv bestemmer alt av musikk og programgjennomførelse. 

Spesialprogrammer er stasjonens spesialitet. Programposter som gikk fast over en lengre periode var : Revyhalvtimen, bluestrain, travtips, bridgemagasinet, to indre og vekk me'n (skøyteprogram), piruetten (kunstløp), gammelpopens venner, nightcalls, tce-radioshow (Elvis), hjørnekroken, auksjoner, sviskekompotten, båtradio'n, idretten på Nesodden, historievandring.

Medietilsynet trakk tilbake Kanal 1's fm-konsesjon i mars 2013. Stasjonen hadde dermed sin siste sending på fm 100,6 søndag 17. mars 2013.

Kanal 1 Nesodden kan fortsatt lyttes til hele døgnet på nettradio via radiostasjonens hjemmeside.
Kumsusan minnepalass

**Kŭmsusan minnepalass** (også referert til som *Kumsusan-mausoleet* eller *Kim Il-sung-mausoleet*) er en bygning som ligger nordøst i den nordkoreanske hovedstaden, Pyongyang.

Bygningen er den tidligere residensen for det nordkoreanske statsoverhodet. Etter at Kim Il-sung døde i 1994, fikk hans sønn og arvtaker, Kim Jong-il bygningen pusset opp og gjort om til farens siste hvilested. Inne i palasset ligger Kims balsamerte kropp i en sarkofag med klart glass på toppen. Hodet hviler på en koreansk pute og kroppen er dekket av flagget til Koreas arbeiderparti.

Palasset ligger i en del av byen som bare er åpen for besøkende utlendinger torsdager og søndager for på forhånd avtalte gruppebesøk. Fotografering, videobilder, røyking og snakking er forbudt inne i palasset.

## Galleri

Fil:Kim Il Sung maosoleum.jpg|
Fil:Kim Il-sung Mausoleum.jpg|


## Referanser


## Eksterne lenker
* 
* Satellittfoto på Google Maps
Vilhelm Birkedal

**Schøller Parelius Vilhelm Birkedal** (født 7. desember 1809, død 26. juli 1892) var en dansk prest og salmedikter.

Han tilhørte grundtvigianismen. Han fikk 1865 avskjed som prest på grunn av stillingstagen til den dansk-tyske krig, og ble etter det i 1868 Danmarks første valgmenighetsprest. Han skrev flere salmer, andaktsbøker og andre skrifter.

## Referanser
Grunnavtalen

**Grunnavtalen**  var en traktat opprettet i 1972 mellom Forbundsrepublikken Tyskland (Vest-Tyskland) og den daværende Den tyske demokratiske republikk (DDR, Øst-Tyskland), der de to statene forpliktet seg til å respektere hverandres selvstendighet.

Vesttyskerne anså det nå slik at det fantes én tysk nasjon, men to tyske stater som kunne samarbeide med tanke på en gjenforening. Hallsteindoktrinen var dermed endelig opphevet. Vest-Tyskland fulgte avtalen opp med et brev som ga uttrykk for at avtalen fra deres side ikke sto i veien for en tysk samling.

## Tittel
Avtalen ble skrevet under 21. desember 1972 av den vesttyske representanten Egon Bahr og den østtyske representanten Michael Kohl. Avtalen ble ratifisert 11. mai 1973 og trådte i kraft 21. juni 1973.

Den tyske kortformen var «Grundlagenvertrag», offisielt «Vertrag über die Grundlagen der Beziehungen zwischen der Bundesrepublik Deutschland und der Deutschen Demokratischen Republik» tysk for «Avtale over grunnlagene for forbindelser mellom Forbundsrepublikken Tyskland og Den tyske demokratiske republikk».

## Følger av avtalen
Grunnavtalen medførte at begge de tyske statene kunne bli medlemmer av FN i 1973. Den banet også veien for opprettelsen av stående representasjon, *Ständige Vertretungen*, hos hverandre. Avtalen innebar et stort skritt fremover, men fortsatt innebar det ikke normaliserte diplomatiske forbindelser. 

Problemet var i grunnen at begge parter anså seg selv å være den eneste legitime tyske regjeringen og derfor ikke kunne erkjenne den andre partens krav uten samtidig å gi opp sine egne. Allikevel hadde begge parter behov for regulerte forbindelser til den forvaltning som styrte i de deler av tysk territorium de selv ikke hadde kontroll over. Løsningen ble å opprette diplomatiske relasjoner på regjeringsnivå, i stedet for statlig nivå. Günter Gaus var den første representanten i den vesttyske stående representasjonen i DDR. Michael Kohl fikk oppdraget å være DDRs stående representant i Bonn. 

Den indre tyske grense må strengt tatt ha vært en statsgrense, befestet av piggtråd, murer og bevæpnede vakter som den var på den østlige siden, men var allikevel ikke ansett som en internasjonal grense av de tyske statene selv.

## Referanser


## Se også
*DDR
*Den indre tyske grense

## Eksterne lenker
* Grunnavtalens tekst
Plankeveien

**Plankeveien** brukes om særlig to tidligere veier til Oslo/Christiania fra øst. Den ene følger omtrent det som i dag er Strømsveien/Gamle Strømsvei, fra nordenden av Øyeren til Galgeberg. Den andre går gjennom Østmarka fra Kirkebygda i Enebakk via Børter og Rausjøgrenda fram til Rustadsaga og Oslo. Denne veien er ført på kommunens gule liste over verneverdige objekter.
Veiene fikk navnet på grunn av den omfattende transporten av plank til Christiania. Plankelassene skulle til bordtomtene ved munningen av Akerselva, der de ble skipet ut i Europa. Ifølge P. Chr. Asbjørnsen var det ikke noe fornøyelig bekjentskap å treffe på plankekjørerne. De sperret ofte trafikken der de kom i rekker på opptil 50 lass. På 1840-tallet kunne det ifølge Byantikvaren gå hele 1000 lass gjennom Groruddalen hver dag. Dette var en tid den mest trafikkerte vegstrekning i hele Skandinavia. Det skal ha vært over 2000 kjørere og 4-5000 hester i sving med å kjøre plank mellom Øyeren og Christiania. Karen Cudrio er tillagt mye av æren for etableringen av Plankeveien, den tidligere vinterveien som i hovedsak fulgte vann og myrer gjennom Østmarka, og som var den tids hovedvei til Christiania fra sagene i Rausjøgrenda og Enebakk. Plankeveien var hovedferdselsåren fra Enebakk og Nordre Follo inn til Christiania helt til den nye kjøreveien til Enebakk sto ferdig omkring 1865; dvs. den veien vi i dag kjenner som fylkesvei 155 fra Oslo til Ytre Enebakk.

Mer sannsynlig er det at hun fikk tok initiativ til omleggingen og forkortingen av veien på slutten av 1760-tallet.

Den sørlige veien ble besørget anlagt av Karen Cudrio (født Hofgaard), enke etter Peder Cudrio på Rustad gård. Veien går om vinteren over isen på Børtervanna og opp til Rausjø, hvor den svinger nordover mot Skjelbreia og går videre til Eriksvann, Sør-Elvåga og over til Nøklevann, Rustad gård og Rustadsaga, Østensjøvannet og ned til byen. Plankeveien ble brukt fram til Enebakkveien sto ferdig omkring 1865. Den delen som går i Marka, er ryddet og merket som skiløype. Og hver høst kan man følge «Plankemarsjen», en turmarsj som går fra Kirkebygda i Enebakk til Rausjøgrenda.

## Referanser




## Eksterne lenker
*  Plankeveien gjennom Østmarka
* https://web.archive.org/web/20140303174646/http://www.syklistene.no/tur/oslo-ostmark/
Tangenelva (Enebakk)

**Tangenelva** renner fra Våg (126 moh) til Mjær (110 moh) i Ytre Enebakk. Elvas lengde er om lag en kilometer. Det har tidligere vært minst to sagbruk langs elva, og det er i dag anlagt en kulturpark i området.

## Se også
* Liste over elver i Akershus

## Eksterne lenker
* Enebakk Historielags artikler om Tangenelva
Gjenforeningsbuen

**Gjenforeningsbuen** er et monument i Pyongyang i Nord-Korea, reist i 2001. Buen består av to koreanske kvinner kledd i den tradisjonelle folkedrakta, som holder oppe det gjenforente Korea. Buen går over *Gjenforeningsmotorveien*, som går fra Pyongyang til Panmunjom ved den koreansk-koreanske grensa og den 38. breddegrad.

I januar 2024 ba Kim Jong-un om ødeleggelse av monumentet på grunn av misnøye med en gjenforening med Sør-Korea. Han forlot forslaget om gjenforening med Sør-Korea og kunngjorde slutten på denne politikken.

Monumentet ble revet en tid mellom 19. og 23. januar 2024, ifølge satellittbilder. Nyheten om at Gjenforeningsbuen hadde blitt revet ble bekreftet av Sør-Koreas Ministeriet for forening 24. januar 2024.

## Referanser


## Eksterne lenker

* Satellite image from Google Maps
* Triumph Arch Picture, Pyongyang
Bevøya

**Bevøya** er en øy som ligger utenfor nordspissen av Jeløya i Moss kommune. Bevøya er en privateiet øy med hyttebebyggelse. Alle hyttene har fått lagt inn strøm.

## Referanser


## Eksterne lenker
*
Vanlig fløyfisk

**Vanlig fløyfisk** (Callionymus lyra) er en art i gruppen *[[Callionymus]]*. 
Det er en fisk som holder til på bunnen av havet.

Den er lang og smal med et stort, bredt hode og nedovervendt munn. Den har to ryggfinner, den fremre med finnestråler. Den første finnestrålen er svært lang, spesielt hos hannen. Hannen er klart farget i gult, brunt og blått. I gytetiden blir hodet også blått. Hunnen er mer nøytralt gråbrunaktig. Hannen kan bli opptil 30 cm lang, hunnen 25 cm. Vanligvis blir den ikke stort større enn 15 cm.

Den lever på myk bunn ned til 200 meters dyp. Den eter makk, små krepsdyr og andre smådyr.

Gytetiden er om våren. Hannen hevder revir hvor han jager bort andre hanner. Hannen kurtiserer hunnen ved å reise finnene slik at fargene tydelig synes. Deretter svømmer paret loddrett oppover buk mot buk mens de avgir egg og melke. Både eggene og yngelen (opptil 1 cm lengde) er pelagiske.

Arten er utbredt fra søndre Island via Færøyene og De britiske øyer til kysten av Norge og inn i Skagerrak, samt videre sørover til Middelhavet, Marokko, Kanariøyene og Mauritania. 

## Referanser




## Eksterne lenker
* 
*
Else Alfelt

**Else Alfelt** (1910–1974) var en dansk kunstmaler. Hun var en av to kvinner i CoBrA og giftet seg med Carl-Henning Pedersen som også var en veteran innen CoBrA.

Alfelt begynte tidlig sin malerkarriere, men fikk aldri noen formell kunstutdannelse. Hun sendte kunstverk til den årlige utstillingen for danske kunstnere (Kunstnernes Efterårsudstilling) fra 1929, men hun ble først antatt i 1936 da hun stilte ut to naturalistiske portretter. Like etter skiftet hun over til å male abstrakte malerier. På slutten av 1940-tallet sluttet hun seg til CoBrA.

Alfelts kunst inneholder ofte former som spiraler, fjell og sfærer som et uttrykk for et "indre rom". Bortsett fra malerier skapte hun også mange mosaikker. Når hun laget portretter, var det ofte ektemann som poserte.

## Priser
* 1973: Thorvaldsenmedaljen
* 1961: Tagea Brandts Rejselegat 
* 1950: Romerstipendiet

## Referanser


## Eksterne lenker
* Arbeider ved Carl-Henning Pederson museum
Ulbricht-doktrinen

**Ulbricht-doktrinen** går tilbake til DDR-politikeren Walter Ulbricht, som erklærte at enhver avtale mellom Østblokken og Vest-Tyskland forutsetter en folkerettslig anerkjennelse av Den tyske demokratiske republikk (DDR, Øst-Tyskland).  

Dette standpunktet står i motsetning til den såkalte Hallsteindoktrinen, en vesttysk holdning som bestod i at Vest-Tysklands regjering var den eneste legitime tyske regjering. 

## Referanser
Fløyfisker

* *[[Anaora]]*
* *[[Bathycallionymus]]*
* *[[Callionymus]]*
* *[[Calliurichthys]]*
* *[[Dactylopus]]*
* *[[Diplogrammus]]*
* *[[Draculo]]*
* *[[Eleutherochir]]*
* *[[Eocallionymus]]*
* *[[Foetorepus]]*
* *[[Minysynchiropus]]*
* *[[Neosynchiropus]]*
* *[[Paracallionymus]]*
* *[[Paradiplogrammus]]*
* *[[Protogrammus]]*
* *[[Pseudocalliurichthys]]*
* *[[Repomucenus]]*
* *[[Synchiropus]]*
* *[[Tonlesapia]]*

**Fløyfisker** er en gruppe piggfinnefisker.
Gruppen Draconettidae kan regnes som en søstergruppe til denne.
På grunn av utseendet forveksles fløyfisker ofte med kutlinger.

## Arter (utvalg)
* Flekket fløyfisk (*Callionymus maculatus*)
* Liten fløyfisk (*Callionymus reticulata*)
* Vanlig fløyfisk (*Callionymus lyra*)

## Eksterne lenker
* 
* 
* Artstre: Fløyfiskfamilien (Callionymidae) - miljolare.no
Ross

**''Ross** kan referere til:*

*'Steder**
* [[Hans Ross' gate (Oslo)]], en vei på St. Hanshaugen
* [[Ross 154]], en rød dvergstjerne
* [[Ross County]], et fylke i Ohio
* [[Ross Dependency]], et newzealandsk biland i Antarktis
* [[Ross-shire]], et administrativt område i Skottland
* [[Rossøya (Antarktis)]], en øy i Rosshavet

**Personer**
* [[Ferchar av Ross]], en skotsk jarl
* [[FLK «Sir James Clark Ross» (1905)]], et flytende hvalkokeri

**Personer med Ross til etternavn**
* [[Betsy Ross]], amerikansk flaggmaker
* [[Carsten Klingenberg Ross]], norsk skolestyrer
* [[Chris Ross]], australsk musiker
* [[Christian Meyer Ross]], norsk maler
* [[Dennis Ross]], amerikansk forfatter og politiker
* [[Diana Ross]], amerikansk musiker
* [[Eldridge Ross]], amerikansk ishockeyspiller
* [[George Ross]], britisk sportsutøver
* [[Hans Ross]], norsk teolog, ordbokredaktør, nynorskforkjemper og statsstipendiat
* [[Hugh McGregor Ross]], tidlig pioner innen den britiske databehandlingsprosessen
* [[James Clark Ross]], engelsk sjøfarer og oppdager
* [[Jim Ross]], amerikansk wrestlingkommentator
* [[Jimmy Ross]], skotsk fotballspiller
* [[Junior Ross]], peruiansk fotballspiller
* [[Margaret Clunies Ross]], australsk religionsforsker
* [[Maurice Ross]], skotsk fotballspiller
* [[Norman Ross]], amerikansk svømmer
* [[Pete Ross]], figur i Supermann-tegneserier
* [[Ronald Ross]], skotsk medisiner
* [[Ryan Ross]], amerikansk gitarist
* [[Tony Ross]], britisk illustratør og barnebokforfatter
* [[William Ross]], canadisk roer

**Personer med Ross til fornavn**
* [[Ross Friedman]], også kjent som Ross Funicello og Ross the Boss, amerikansk gitarist
* [[Henry Ross Perot]], amerikansk millionær og politiker
* [[Ross Brawn]], britisk motorsports-ingeniør
* [[Ross Cuthbert]], britisk ishockeyspiller
* [[Ross Fisher]], engelsk golfspiller
* [[Ross Flood]], amerikansk bryter
* [[Ross Forbes]], skotsk fotballspiller 
* [[Ross Halfin]], engelsk musikkfotograf
* [[Ross Kolby]], norsk kunstmaler, forfatter og skuespiller
* [[Ross Macdonald]], det mest kjente forfatternavnet til amerikanske Kenneth Millar
* [[Ross Taylor]], canadisk ishockeyspiller
* [[Ross Thomas]], amerikansk forfatter
* [[Ross Turnbull]], engelsk fotballspiller

**Annet*'
* [[Ross (1983)|*Ross'' (1983)]], album av Diana Ross
* Ross County FC, skotsk  fotballklubb
* Ross Town FC, engelsk fotballklubb
Carl O. Collett

**Carl Oscar Collett** (1922–2008) var en norsk skogeier og politiker (H).

Han var sønn av forstkandidat Oscar Collett og hustru Maria Iversen. Både faren og farbrødrene Axel og Johan var medeiere i Firma Albert Collett med skogeiendommer og sagbruk i Namdalen, som Carls farfar Albert Collett hadde etablert. To andre av Carls farbrødre var barnelegen Arthur Collett og kjemikeren Emil Collett. Carl O. Collett giftet seg i 1948 med Dagmar Bødtker, datter av regjeringsadvokat Henning Bødtker og hustru Dagmar von Sydow.

Han gikk Oslo handelsgymnasium og Statens skogskole før han ble MBA-kandidat fra Harvard Business School i 1949. Deretter gikk han inn i familiebedriften i Namdalen. Carl O. Collett overtok hele ansvaret for firmaet sammen med fetteren Albert P. Collett og Andreas Ebbing, som var gift med deres kusine Camilla Collett, i 1962. De eide Salsbruket og det store Bangdalsbruket på Bangsund, men dette falt betydelig i markedsverdi i 1960-årene. Eierne ble ikke enige om forretningsstrategien. Da Carl O. Collett trakk seg ut i 1971, ble hans andel solgt for bare noen millioner.

Carl O. Collett hadde mange verv i skogbrukets organisasjoner, så som formann i Skogbrukets Arbeidsgiverforening 1965–1969 og formann i Skogbruksforeningen av 1950, nå Norskog, 1966–1970. Han var også formann i Nord-Trøndelag Høyre 1954–1957, medlem av Høyres sentralstyre 1956–1957, medlem av Klinga kommunestyre og formannskap 1960–1963, deretter medlem av Namsos kommunestyre 1964–1968 etter kommunesammenslåingen.

Da skogbruket kom inn i en større omstillingsfase i 1970-årene, la Collett frem nye tanker om driftsplanutvikling. Collett var disponent i Mathiesen Eidsvold Værk 1971–1979 og direktør i Skogbrukets og skogindustrienes forskningsråd (SSFR) 1979–1989.

## Referanser
Varmebølgen på den nordlige halvkule 2010

**Varmebølgen på den nordlige halvkule 2010** var tunge hetebølger som rammet deler av USA, Kasakhstan, Taiwan, Kina og Europa som helhet, sammen med deler av Canada, Russland, Sør-Korea og Japan i juni og juli 2010. De første seks månedene av 2010 var de varmeste som jorden har opplevd siden målingene startet i 1880.

Som følge av denne hetebølgen oppstod uforutsette monsuner i deler av Australia i 2009 og 2010. Victoria, der det var grusomme skogbranner året før, hadde en langt kaldere sommer, mens sommervarmen kom mer enn en måned senere enn vanlig i 2009. Den 17. august 2009 så et støvstorm på Laguna Mar Chiquita som en stor tørke rammet Argentina, og flom og haglstormer rammet sørøstlige Australia og Queensland i mars 2010. Mangelen på nedbør om vinteren i deler av Kina, derimot, bidro til en alvorlig tørke i sørvest. Bolivia, Venezuela, Mali, Mauritania, Marokko og Spania har også sett perioder med tørke i 2009 og 2010. Mellom 12. og 26. mai var det tørke og hungersnød i både Mauritania, Senegal River-området og andre områder i både Senegal og Mali i 2010.

Antall døde som følge av hetebølgen:

## Referanser


## Se også
*Kuldebølgen i Europa 2010
*Skogbrannene i Russland 2010
Katarina Karlsdatter

**Katarina Karlsdatter** (Gumsehuvud) (født 1418 ?, død 7. september 1450) var datter av Karl Ormsson (Gumsehuvud). Gjennom sitt ekteskap med Karl Knutsson Bonde var hun dronning av Sverige og Norge (1448–1450).

Hun giftet seg med Karl Knutsson Bonde den 5. oktober 1438 i Stockholm,
da han var Sveriges riksforstander. Da han senere ble konge sommeren 1448 ble hun kronet til dronning i Uppsala domkyrka den. 2. juli 1448. 

Karl Knutsson Bonde ble hyllet som konge i Norge i oktober 1449 og kronet i Trondheim kort tid etter. Katarina ble imidlertid ikke kronet i Norge og hun kom heller aldri til landet.
Året etter døde hun av pest og ble gravlagt i Vadstena klosterkyrka. Gravstenen eksisterer den dag i dag ().

I løpet av de årene Katarina var gift fødte hun ni barn og mange av dem døde som spedbarn.

## Referanser


## Litteratur
* 

## Eksterne lenker
* Biografi hos Runeberg
Bian

**Bian** kan vise til:
*Et tidligere navn på den kinesiske byen Kaifeng 

:... og romaniseringen av en rekke forskjellige kinesiske slektsnavn: 
*卞 – Bian (navn 卞) *Biàn* (det vanligste av dem)
*边 – Bian (navn 边) *Biān*
*扁 – Bian (navn 扁) *Biǎn*
*弁 – Bian (navn 弁) *Biàn*
*汴 – Bian (navn 汴) *Biàn*
Bian (navn 汴)

**Bian** (kinesisk: 汴 , pinyin: *Biàn*) er et kinesisk slektsnavn. Det er også et gammelt navn på den nåværende storbyen Kaifeng.
Sjarlatan

En **sjarlatan** søker å bedra andre gjennom å gi seg selv, sitt arbeid, sin eiendom og så videre høyere verdi enn de egentlig har. 

Ordet kommer til norsk fra fransk *charlatan,* som ble brukt om selgere av medisiner som gjerne kunne kunngjøre sitt nærvær med musikk og et lite friluftsunderholdningsopptrinn. Den mest kjente av de parisiske sjarlataner var Tabarin (egentlig  Anthoine Girard, ca 1584–1633), som satte opp sin scene på Place Dauphine der i byen i 1618, og hvis *[[commedia dell'arte]]* inspirerte sketsjer og farser, som i sin til inspirerte Molière. Ordet kan også spores til spansk; *charlatán*, en uvettig ordrik pratmaker. Etymologer mener å kunne spore ordet tilbake til et italiensk startpunkt. Det hevdes da å være en sammendragning av italiensk *ciarlare*, å «skravle»; eller fra *cerretano*, det vil si en person fra Cerreto, en landsby i området Umbria som var kjent for sine bløffmakere.

## En studie av en sjarlatan
* Eric Humbertclaude: *[http://books.google.com/books?id=SQ7DwHe-HLMC&pg=PA75&dq=hultazob&hl=fr&ei=OoO4TOLWGY_Oswbd3qnIDQ&sa=X&oi=book_result&ct=result&resnum=1&ved=0CCcQ6AEwAA#v=onepage&q&f=false Récréations de Hultazob]* Paris: L'Harmattan 2010, ISBN 978-2-296-12546-9 (sur Melech August Hultazob, médecin-charlatan des Lumières Allemandes assassiné en 1743)

## Se også
* Kvakksalver

## Referanser
Bian (navn 卞)

**Bian** (kinesisk: 卞, pinyin: *Biàn*) er et alminnelig kinesisk slektsnavn.

## Kjente bærere av navnet 卞 Biàn
*Bian He, opphavsmann til He Shi Bi
*Enkekeiserinne Bian for Cao Cao
*Keiserinne Bian for Cao Mao
*Keiserinne Bian for Cao Huan
*Bian Zhilin, forfatter på 1800-tallet
Bian (navn 边)

**Bian** (kinesisk: 边, pinyin: *Biān*) er et kinesisk slektsnavn.

## Kjente bærere av navnet 边 Bian
*Prinsesse Bian
*Bian Jingzhao, maler under Mingdynastiet
*Bian Shoumin, maler under Qing-dynastiet
Pak

**Pak** kan vise til:

*Park (familienavn), variant av koreansk etternavn
*Bai (navn), variant av kinesisk slektsnavn
*Pak, forkortelse for Pakistan
Gud skal all ting lage

**«Gud skal all ting lage»** er en tysk salme skrevet av prest og salmedikter Ernst Stockmann i 1701. Hans Adolph Brorson oversatte den til dansk i 1737. Anders Hovden oversatte salmen til nynorsk i 1925. Den hadde opprinnelig syv strofer. Tysk originaltittel er «Gott, der wirds wohl machen»

## Publisert
**[[Dansk Salmebog]]* (DaS) som nummer 34 med seks strofer
**[[Landstads kirkesalmebog]]* med seks strofer
**[[Landstads reviderte salmebok]]* (LR) som nummer 513 under «7. søndag etter» med seks strofer
**[[Norsk Salmebok]] (Nos) som nummer 451 med tre strofer
**Nynorsk salmebok som nummer 397 med fem strofwer
**[[Udkast til kirke-salmebog]]*

### Innspillinger (i utvalg)
*Ingolf Schiøtt med orgel. Innspilt i Kristiania 4. september 1911. Utgitt på den akustiske 78-platen Gramophone 582105.
Korean Air Lines Flight 902

**Korean Air Lines Flight 902** var et sivilt koreansk rutefly som ble innblandet i en skyteepisode 20. april 1978 nær Murmansk, Sovjetunionen (i dag Russland), etter å ha kommet ulovlig inn i russisk luftrom og unnlatt å svare på anrop fra russiske jagerfly. Opptak av samtaler mellom flyene som var tatt opp av flykontrollen i Rovaniemi viser at pilotene på KAL 902 hadde identifisert seg. To passasjerer ble drept da russiske jagere åpnet ild. 107&nbsp;passasjerer og besetning overlevde etter at flyet hadde foretatt en nødlanding på en frossen innsjø.

## Hendelsesforløp

Boeing 707-maskinen forlot Paris på en kurs mot  Anchorage i Alaska hvor det skulle foreta en teknisk mellomlanding for etterfylling av drivstoff før den videre kurs mot Seoul, Sør-Korea.  Etter Anchorage endret det kurs mot sør i retning Murmansk, praktisk talt i stikk motsatt retning enn den som den skulle ha tatt, mot Seoul. Pilotene oppdaget ikke at de var 180 grader ut av kurs og fløy mot Barentshavet og inn i russisk luftrom. Russiske Sukhoi Su-15 ''Flagon'' jagere ble sendt opp og det koreanske flyet ble i første omgang feilaktig tatt for å være et amerikansk rekognoseringsfly. 

I henhold til russiske rapporter så ignorerte inntrengeren gjentatte ganger å følge etter jagerflyene. Kapteinen på Su-15 fikk ordre om å skyte ned etter at han hadde forsøkt å overbevise sine overordnende på bakken om at det dreide seg om et sivilt fly. Han fyrte av et par raketter som forårsaket betydelig skade på deler av den venstre vinge, punkterte skroget og drepte to av de 97 passasjerene 

Etter å ha blitt truffet forsvant flyet inn i skyene og var for en tid ute av syne for de russiske jagerne. Det ble oppdaget igjen og tilslutt tvunget til å lande på en frossen innsjø som lå 140 km fra den finske grensen. De 107 ombord ble reddet av russiske helikoptre og fløyet til Murmansk.

Passasjerene ble sluppet fri etter to dager. Besetningen ble holdt tilbake og slapp fri først etter å ha gitt en formell unnskyldning og bekreftet at de med hensikt hadde unnlatt å følge jagerflyene. Russland  krevde 100&nbsp;000 dollar som dekning for underhold av passasjerer og mannskap i den tiden de ble holdt tilbake. Passasjerene ble fløyet fra Murmansk til Helsingfors med et fly fra Pan Am hvorfra en Korean Air Boeing 707 tok dem videre til  Seoul.

Det koreanske passasjerflyet var blitt så sterkt skadet at det ikke var regningssvarende å reparere det og det måtte avskrives. 

Hendelsen satte det russiske luftforsvar i forlegenhet fordi det koreanske passasjerflyet allerede hadde trengt i russisk luftrom før det ble oppdaget og forsøkt avskåret av jagerne. Det kan ha bidratt til en hendelse fem år senere da russiske jagere skjøt ned et annet koreansk passasjerfly Korean Air 007 som ble skutt ned over Okhotskhavet av sovjetiske jagere i 1983.

## Eksterne lenker
* Rapport fra Aviation Safety Network
* Sort-hvitt fotos av KAL B-707 wreckage
* KAL 902 svarer ikke på anrop
NHM

**NHM** kan ha flere betydninger:

* Natural History Museum, museum for naturhistorie på Exhibition Road i South Kensington i London. 
* Naturhistorisk museum (UiO)
* Norges Hjemmefrontmuseum
Bing (navn)

**Bing** (kinesisk: 邴, pinyin: *Bǐng*) er et kinesisk slektsnavn.

Det er dokumentert siden Zhoudynastiet. Da fikk en embedsmann i staten Lu (stat) (i en del av den nærværende provinsen Shandong) seg tildelt av kongen herregården Bing. Han kombinerte da tegnet 丙 (*Bing*) med et radikalregn som ble benyttet for å markere slektsnavn 阝, og dermed skapte han slektsnavnet 邴.
Columbia Sportswear

**Columbia Sportswear Company** er et amerikansk selskap som produserer og distribuerer ytterklær og sportsutstyr. Selskapet har sitt hovedsete i Washington County i delstaten Oregon, der selskapet ble grunnlagt av Paul Lamfrom, en tysker som flyktet fra hjemlandet i 1937 og kjøpte et selskap som distribuerte hatter året etter. Selskapet ble omdøpt til Columbia Hat Company, men etter misnøye med leverandørene bestemte selskapet seg for å produsere sine egne varer og skiftet navn til Columbia Sportswear Company i 1960.

Columbia Sportswear produserer fottøy, campingutstyr, skiutstyr, hodeplagg og ytterklær som jakker, bukser o.l. I 2001 var selskapet den største leverandøren av skiklær i USA.

I Norge er selskapet kanskje mest kjent for å sponse sykkellaget Team Columbia (2008-2009, nå Team HTC-Columbia), et ProTour-lag som har profilert seg som ett av verdens beste spurtlag, og har hatt mange dueller med Thor Hushovd.

## Eksterne lenker
* 
*
«Welmax 90»

**«Welmax 90»** var en Class One norsk offshore-racingbåt tilhørende Welmax Offshore Racing.

Fører av båten var Kolbjørn O. Selmer og trottelmann var Jørn Tandberg.

## Tekniske spesifikasjoner
Båten var en katamaran av type Marine Technologi, og var 12,25 meter lang og 3,5 meter bred. Båten veide 4950 kilo og toppfarten var 260 km/t.

Den hadde 2 stk Mercury Class-1 9,1 liter V8 motorer med 16 ventiler som gav 900 hestekrefter pr motor ved 6500 omdreininger pr minutt. Girboksen var av type SCS og det ble brukt Hering propeller.

## Eksterne lenker
* Welmax Offshore Racing
Leinestraße undergrunnsstasjon

**Leinestraße undergrunnsstasjon** er en undergrunnsstasjon på Berlins undergrunnsbanenettverk. Leinestraße er på linjen U8. Stasjonen ligger i Neukölln under krysset mellom Hermannstraße og Leinestraße.

Stasjonen ble åpnet 4. august 1929 som midlertidig endestasjon for linje D (nåværende U8). Leinestraße var endestasjon frem til utvidelsen til Hermannstraße stasjon sto ferdig 13. juli 1996.

## Eksterne lenker
*
Óscar Humberto Mejía Victores

**Óscar Humberto Mejía Victores** (født 9. desember 1930, død 1. februar 2016) var president i Guatemala fra 8. august 1983 til januar 1986. 

Han var medlem av de militære styrkene, og han var president i Guatemala i en tid med økt undertrykkelse og mye og utbredt korrupsjon i statsapparatet. Han ble utnevnt til forsvarsminister før han ble president. Som forsvarsminister samlet han militæret til et statskupp mot daværende president José Efrain Rios Montt. Dette kuppet prøvde han å rettferdiggjøre ved å erklære at det guatemalanske regjeringen var å bli misbrukt av religiøse fanatikere i en årrekke, og at han måtte utføre statskuppet for å redde landet fra undergangen.

Sammen med presidentene José Efrain Rios Montt og Romeo Lucas García Fernando, ble president Mejía Victores siktet for blant annet mord, bortføring og folkemord i Guatemala. Rettssaken mot dem ble ført i det spanske rettssystemet.

## Referanser
Boddinstraße undergrunnsstasjon

**Boddinstraße undergrunnsstasjon** er en undergrunnsstasjon på Berlins undergrunnsbanenettverk. Boddinstraße er på linjen U8. Stasjonen ligger i Neukölln under Hermannstraße og ikke langt fra krysset mellom Boddinstraße og Flughafenstraße.

Boddinstraße som stasjonen har navnet sitt fra er oppkalt etter Hermann Boddin som var ordfører i Neukölln (da kjent som Rixdorf) fra 1899 til 1907.

Stasjonen ble åpnet 17. juli 1927 sammen med de tre første stasjonene ved linje D (nåværende U8) og frem til utvidelsen til Leinestraße undergrunnsstasjon sto ferdig

## Eksterne lenker
*
Vinicio Cerezo

**Vinicio Cerezo** (født 26. desember 1942) er guatemalsk politiker og president.

Han var president i Guatemala i perioden 14. januar 1986 til januar 1991 etter det satt han i den guatemalanske Kongressen. I presidentvalget den 3. november 1985 fikk Cerezo først 38,6% av de samlede stemmene, og i den andre runde 8. desember vant han over motkandidaten Jorge Carpio, da han fikk 68,4% av stemmene.

Partiet hans DCG fikk i 1985 totalt 51 av de 100 setene i Kongressen, og partiet fikk også et flertall i mange av departementene og kommunene i landet. Han var den første demokratisk valgte presidenten. Han var også den første sivile presidenten i Guatemala siden 1966. Alle tidligere presidenter siden 1966 hadde hatt en lang karriere innen de militære styrkene før de begynte i politikken og ble valgt til presidenter.

## Referanser
Pankstraße undergrunnsstasjon

**Pankstraße undergrunnsstasjon** er en undergrunnsstasjon på Berlins undergrunnsbanenettverk. Pankstraße er på linjen U8. Stasjonen ligger i Gesundbrunnen i Mitte under krysset mellom Badstraße, Pankstraße og Prinzenallee.

Pankstraße som stasjonen har navnet sitt fra er oppkalt etter Panke som er en av bielvene til Spree.

Allerede i begynnelsen av 1900-tallet var det planer om en stasjon i nærheten av Pankstraße. Men utbruddet av første verdenskrig og økonomiske problemer gjorde at kun linjen frem til Gesundbrunnen stasjon ble bygget. Etter andre verdenskrig og delingen av Berlin fikk planene høyere prioritet.

Stasjonen ble åpnet 30. april 1976 som del av den nordlige utvidelsen av U8 mot Osloer Straße undergrunnsstasjon.

I likhet med Siemensdamm undergrunnsstasjon på U7 kan Pankstraße fungere som tilfluktsrom i tilfelle krise eller krig. Tilfluktsrommet kan huse 3300 mennesker og er selvforsynt med strøm, vann og surstoff.

## Eksterne lenker
*
Residenzstraße undergrunnsstasjon

**Residenzstraße undergrunnsstasjon** er en undergrunnsstasjon på Berlins undergrunnsbanenettverk. Residenzstraße er på linjen U8. Stasjonen ligger i Reinickendorf under gaten med samme navn.

Stasjonen ble åpnet 27. april 1987 som del av den nordlige utvidelsen av U8 mot Paracelsus-Bad undergrunnsstasjon.

## Eksterne lenker
*
Rathaus Reinickendorf undergrunnsstasjon

**Rathaus Reinickendorf undergrunnsstasjon** er en undergrunnsstasjon på Berlins undergrunnsbanenettverk. Rathaus Reinickendorf er på linjen U8. Stasjonen ligger i Wittenau i Reinickendorf under en park mellom gatene Am Nordgraben og  Eichborndamm ikke langt fra distriktsrådhuset for Reinickendrof som stasjonen har navnet sitt fra.

Etter byggingen av drabantbyen Märkisches Viertel på 1960-tallet var det planlagt å bygge ut U8 til den.

Stasjonen ble åpnet 25. september 1994 som del av en nordlige utvidelse av U8 til Wittenau stasjon.

## Eksterne lenker
*
Biesdorf-Süd undergrunnsstasjon

**Biesdorf-Süd undergrunnsstasjon** er en undergrunnsstasjon på Berlins undergrunnsbanenettverk. Biesdorf-Süd er på linjen U5. Stasjonen ligger i Biesdorf i Marzahn-Hellersdorf.

Stasjonen ble åpnet 1. juli 1988 som del av en østlig utvidelse av linje E (dagens U5).

## Eksterne lenker
*
Schillingstraße undergrunnsstasjon

**Schillingstraße undergrunnsstasjon** er en undergrunnsstasjon på Berlins undergrunnsbanenettverk. Schillingstraße er på linjen U5. Stasjonen ligger i Mitte under Karl-Marx-Allee i nærheten av Alexanderplatz.

Stasjonen ble åpnet 21. desember 1930 samtidig som linje E (dagens U5).

## Eksterne lenker
*
Paracelsus-Bad undergrunnsstasjon

**Paracelsus-Bad undergrunnsstasjon** er en undergrunnsstasjon på Berlins undergrunnsbanenettverk. Paracelsus-Bad er på linjen U8. Stasjonen ligger i Reinickendorf under Lindauer Allee.

Stasjonen er oppkalt etter et nærliggende bad som igjen har navnet sitt etter den sveitsiske legen og alkymisten Paracelsus.

Stasjonen ble åpnet 27. april 1987 som endestasjon for den nordlige utvidelsen av U8. Stasjonen forble endestasjon frem til U8 utvidet til Wittenau stasjon i september 1994.

## Eksterne lenker
*
Rita Engebretsen

**Rita Engebretsen** (født 1957) er en norsk gitarist og vokalist fra Kirkenær i Grue. Hun er mest kjent som den kvinnelige sangeren på *[[Frem fra Glemselen]]*-platene sammen med Helge Borglund. Denne serien kom med i alt 22 kapitler, hvorav første platen kom i 1974, og den siste *Frem fra Glemselen*-platen ble utgitt i 2017  Denne serien solgte over 1,8 millioner enheter, og er Norges mestselgende plateserie, ifølge boken «Frem fra Glemselen – hele historien» av Per Johan Skjærstad. Foruten «Frem fra Glemselen»-platene, har Rita Engebretsen også utgitt to soloplater. I tillegg opptrer Rita Engebretsen på en rekke samleplater som *Countryfest* og *Stjerne 73*.

I flere år var Rita Engebretsen borte fra rampelyset, men vinteren 2015 - slo hun seg sammen med Tommy Michaelsen, kjent fra dansebandet Picazzo - og de har siden reist rundt, med sanger og viser fra Frem fra Glemselen - katalogen - og underholdt, fortrinnsvis eldre, på ulike arrangement og institusjoner.

Våren 2017, ga Rita Engebretsen ut et avsluttende album i "Frem fra Glemselen"-serien, med Helge Borglund. Dette fikk undertittelen "Hjemkomsten", og ble laget som en hyllest til seriens opphavsmann, Per Johan Skjærstad, som gikk bort i 2014. Platen ble forlagt på plateselskapet Talent, med blant annet Arve Sigvaldsen som produsent, som forøvrig var mannen som produserte de aller første platene i Frem fra Glemselen-serien. Denne gangen tolket Rita og Helge  sanger fra den gamle skolesangboka, og Rita hadde med seg sin datter, Marita Engebretsen Haugen, som duett på sangen Den fyrste song. Dette var forøvrig den første singelen som ble sluppet fra platen. Foruten Marita, har Rita Engebretsen en sønn, Glenn Hugo.

## Diskografi

### Frem fra Glemselen
:*se [[Frem fra Glemselen]] for fullstendig diskografi i plateserien* 
* *Frem fra Glemselen* kap.1&ndash;22, pluss diverse samleplater i serien. (Talent 1974&ndash;1982/PolyGram 1983&ndash;1987/Talent 1997&ndash;2017)

### Soloalbum
* *[[Rita (Album)|Rita]]* (Talent 1983)
* *[[Knallgode låter]]* (Arne Bendiksen 1987)

## Referanser


## Kilder
* www.mic.no om Rita Engebretsen
* https://www.glomdalen.no/musikk/kultur-og-underholdning/rita-og-tommy-fant-tonen-fra-glemselen/s/5-19-38773
* http://www.h-a.no/kultur/musikk/perfekt-avslutning-etter-43-aar 

## Eksterne lenker
*
Weberwiese undergrunnsstasjon

**Weberwiese undergrunnsstasjon** er en undergrunnsstasjon på Berlins undergrunnsbanenettverk og betjenes av linje U5 mellom Alexanderplatz og Hönow. Stasjonen ligger under Karl-Marx-Allee i bydelen Friedrichshain som administrativt er en del av Friedrichshain-Kreuzberg. Stasjonen ble åpnet 21. desember 1930 under navnet *Mermeler Straße* samtidig som linje E (dagens U5) ble åpnet fra Alexanderplatz til Friedrichsfelde.

Stasjonen ble svært skadet under andre verdenskrig. 200 mennesker ble funnet omkommet i stasjonen etter bombeangrepet 26. februar 1945.

Gaten og stasjonen ble i 1950 omdøpt til Marchlewskistraße etter den polske kommunisten Julian Marchlewski. Etter den tyske gjenforeningen i 1991 fikk stasjonen sitt nåværende navn som er etter en nærliggende park og som betyr Veverengen.  Like ved stasjonen  ligger  '''Hochhaus an der Weberwiese'''. Det er en boligblokk på ni etasjer og regnes som det første sosialistiske bolighus i Berlin. Det er hovedsakelig bygget av resirkulerte teglstein og ble ferdigstilt 1. mai 1952 og overlevert til de fremtidige beboere.

## Referanser


## Eksterne lenker
*
Samariterstraße undergrunnsstasjon

**Samariterstraße undergrunnsstasjon** er en undergrunnsstasjon på Berlins undergrunnsbanenettverk og den betjenes av linje U5 mellom Alexanderplatz og Hönow. Stasjonen ligger i bydelen Friedrichshain under Frankfurter Allee i nærheten av krysset med Samariterstraße.

Stasjonen ble åpnet 21. desember 1930 samtidig som linje E (dagens U5) ble åpnet til Friedrichsfelde. Stasjonen er tegnet av den svensk-tyske arkitekten Alfred Grenander og i motsetning til de andre stasjonene langs U5, har den beholdt sitt opprinnelige utseende med turkise fliser på veggene. Idag er stasjonen fredet.

I 1992 ble stasjonen kjent da antifascisten Silvio Meier ble drept av en gjeng neonazister i forhallen til stasjonen. Senere ble det satt opp en minnetavle på dette stedet og på årsdagen – 21. november – er det en minnemarkering og en anti-fascistisk demonstrasjon. Tavlen har vært stjålet flere ganger, men er kommet på plass igjen.

## Eksterne lenker
*
Cao

**Cao** kan være:

*Fylket Cao i byprefekturet Heze i provinsen Shandong i Folkerepublikken Kina,
*Den kinesiske oldtidsstaten Cao under Zhoudynastiet,
*Det utbredte kinesiske slektsnavnet Cao, 曹 – *Cáo*, 
*Det kinesiske slektsnavnet Cao, 操 – *Cāo*,
*Det kinesiske slektsnavnet Cao, 草 – *Cǎo*.
Cao (navn 曹)

**Cao** (kinesisk: 曹, pinyin: *Cáo*, Wade-Giles: *Ts'ao* eller *Tsao*) er et alminnelig kinesisk slektsnavn.
 
Det oppstod fra navnet til staten Cao, grunnlagt av Ji Zhenduo under Zhoudynastiet. 

Navnet er oppført i Baijiaxing, som omfatter de på sin tid hundre antatt mest utbredte kinesiske slektsnavn. 

## Kjente bærere av navnet 曹 Cáo
*Cao Gui
*Cao Shen
*Cao Cao
*Cao Pi
*Cao Zhi
*Cao Guojiu
*Cao Xueqin
*Cao Kun
*Cao Yu
*Cao Gangchuan
Cao (navn 操)

**Cao** (kinesisk: 操, pinyin: *Cāo*, Wade-Giles: *Ts'ao* eller *Tsao*, er et kinesisk slektsnavn. På kantonesisk lyder det *chou1*.

Navnet er ikke oppført i Baijiaxing, som omfatter de på sin tid hundre antatt mest utbredte kinesiske slektsnavn.
Cao (stat)

**Cao** (forenklet kinesisk: 曹国; tradisjonell kinesisk: 曹國; pinyin: *Cáo Guó*) var en vasallstat i Kina under Zhoudynastiet (1046-221 f.Kr.) Staten ble opprettet en gang i løpet av det 11. århundre f.Kr. av Ji Zhenduo (død 1053 f.Kr., sønn av Kong Wen av Zhou og lillebror av Kong Wu av Zhou). 

Hovedstaden var Taoqiu (陶丘). Staten Cao dekket omtrent samme område som det moderne fylket Dingtao i provinsen Shandong.
Mathilde Andersson

**Mathilde Cathrine Andersson** (1824–1909) var en fattig, svensk veverske som kom til Christiania en gang i 1840-årene og fikk jobb på Hjula Væverier ved Akerselven.

## Bakgrunn
Foreldrene var Anna Andersdotter Andersson (1802–1842) og Anders Andersson (1794–1866). Datteren var døpt Anna Cathrine, men fikk med sine foreldres tillatelse lov til å skifte navn til Mathilde for å kvitte seg med kallenavnet «Svensk-Anna», og bli mer respektabel i borgerlige kretser. Dette var på den tid hun ble tatt inn som pleiedatter av den velstående enkefru Dorothea Christophersdatter From (1773-1855). Enkefru From eide gården Rosenborggaten 2 og den omkringliggende Froms løkke på Hegdehaugen. Ved hennes død arvet Mathilde det meste av formuen. Hun forvaltet sine rikdommer på kløktig vis gjennom utleie, kjøp og salg av eiendommer. Mathilde Andersson kjøpte således i 1872 Vestre Sæter på Nordstrand, og bodde både på Hegdehaugen og der oppe. De siste 25 årene av sitt liv bodde hun kun på Nordstrand.

Den delen av den nåværende Solveien som går fra Nordstrandveien til Ljabruveien ved Ljan stasjon, ble anlagt av Mathilde Andersson, og ble den første tiden kalt «Jomfru Anderssons vei». Hun ble en ettertraktet dame med flere beilere, men giftet seg aldri. Uavhengig av andre oppvartere holdt hun i nesten førti år fast ved den kjente eventyrsamleren Peter Christen Asbjørnsen (1812–1885). Hun skal også ha hatt et forhold til tømmermester Karl Alexander Vilhelm Westmann (en forsmådd frier som hun deretter gjennom flere tiår lå i juridiske rettstvister med) og til Christian Fredrik Bergersen (1830–1873), en nokså alkoholisert sakfører fra Hamar. Sakfører Bergersen var far til Hulda Bergersen, senere kjent som Hulda Garborg.

## Trivia
* Hulda Garborg skildret hele miljøet rundt Mathilde Andersson i skuespillet *Edderkoppen* (1902), men da modellbruken ble kjent ble stykket øyeblikkelig tatt av plakaten på Nationaltheatret.
* Fortsatt finnes Anderssondammen liggende i utkanten av skolegården på Nordstrand videregående skole. Den ble av Mathilde Andersson anlagt som gårdsdam med vannrør ned til hennes gård (i dag Seterveien 2B). Dammen blir gjerne feilaktig omtalt som Anders**e**ndammen.
* I mars 2012 bevilget Byantikvaren i Oslo 100.000 kroner til restaurering av gårdens stabbur.
* De som ordnet opp i dødsboet etter Mathilde Andersson var hennes bror Anders Andersson, og pleiedatteren Matty eller Mathilde Fredrikke Christiansen (1883–1945), som var gift med gründeren Christian Thams.

## Litteratur
* Edvardsen, Erik Henning 2001: *[[Peter Chr. Asbjørnsen|Asbjørnsen]]s kvinnehistorier*. Norsk Folkeminnelags skrifter nr. 150. Oslo: Aschehoug & Co. (W. Nygaard). ISBN 82-03-18562-2.
* Lindboe, Rudolf 1997: «Jomfru Andersson på Gressæter gård» (s. 9-71). *Sør i Aker*. Søndre Aker historielag. Årbok 1997.

## Referanser


## Eksterne lenker
*Dødsannonsen
*Takk for deltakelse i begravelsen
Skopolamin

**Skopolamin**, C17H21NO4, er en av de tropane alkaloidene som inneholder et epoksid. Den forekommer i mange arter i søtvierfamilien, for eksempel i piggeple, *Datura stramonium*, bulmeurt, *Hyoscyamus niger* og engletrompet, *Brugmansia * sp.

Stoffet, som er svært giftig, fungerer som kompetetiv acetylkolinantagonist ved M1-reseptorer. Substansen er svært hallusinogen, og kan forårsake delirium og vrangforestillinger. Det er muskelavslappende og beroligende. Skopolamin er ikke narkotikaklasset. Innen moderne medisin anvendes skopolamin for eksempel i preparatene Scopoderm, Morfin-skopolamin og i visse middel mot reisesyke. Det har også vært anvendt i såkalte sannhetsserum.

## Referanser
Torshov kompetansesenter

**Torshov kompetansesenter** var et spesialpedagogisk senter som holdt til tidligere Torshov skoles gamle lokaler og fra 2003 på Bredtvet i Oslo, like ved Bredtvet kompetansesenter. Senteret hadde spesielt regionalt ansvar for Oslo, Akershus, Østfold og Vestfoldfor barn, unge og voksne med store og sammensatte lærevansker. Fagmiljøet ved senteret er eksperter på utredning og spesialpedagogisk tilrettelegging med særskilt kompetanse innen særs alvorlig og dyp utviklingshemming og minoritetsspråklige med særskilte opplæringsbehov.

Torshov kompetansesenter gikk 31. desember 2012 inn i Statped, og fagmiljøene ble da en del av Statped sin region, Statped sørøst.
 
## Eksterne lenker
* Om Statped
Johann Baptist van Helmont

**Johann Baptist van Helmont** (født 12. januar 1579 i Brussel, død 30. desember 1644) var en belgisk lege.

Helmont ble doktor i medisin 1599, og bosatte seg 1605 i Vilvorde ved Brussel. Helmont var en av sin tids fremste naturforskere; han oppdaget kullsyren, var en grundlig kjenner av anatomien og hadde betydelige resultater som praktisk lege, framfor alt gjennom sin motstand mot den da og lenge etter så vanlige årelatningen. Hans Opera omnia utgavs 1707. Hans minnesmerke reistes 1889 i Brussel.

## Referanser


## Eksterne lenker
* Claus Bernet: Jean Baptiste van Helmont, in: BBKL, 25, 2005, 597-621, online: http://www.bautz.de/bbkl/h/helmont_j_b.shtml
Rathaus Schöneberg undergrunnsstasjon

**Rathaus Schöneberg undergrunnsstasjon** er en stasjon på Berlins undergrunnsbanenettverk tilhørende linje U4, som går fra Nollendorfplatz til Innsbrucker Platz. Stasjonen ble bygget mellom 1908 og 1910 i Schöneberg som da fortsatt hadde bystatus. Den ble åpnet 1. oktober 1910 under navnet «Stadtpark».  Arkitekt var Johann Emil Schaudt.